b'\n_START_ARTICLE_\nManel Forcano i Aparicio\n_START_SECTION_\nBiografia\n_START_PARAGRAPH_\nVa estudiar hebreu a la Universitat de Barcelona i a Israel, al quibuts Ha-Oguen, a la Universitat de Haifa i a la Universitat Hebrea de Jerusalem. Ha completat la seva formaci\xc3\xb3 estudiant \xc3\xa0rab a S\xc3\xadria, a la Universitat de Damasc i a Egipte, a l\'International Language Institut del Caire. \xc3\x89s doctor en filologia sem\xc3\xadtica per la UB i ha exercit de professor d\'hebreu, arameu i d\'hist\xc3\xb2ria del Pr\xc3\xb2xim Orient Antic a la Universitat de Barcelona des de 1996 fins a 2004. Tamb\xc3\xa9 ensenya Hist\xc3\xb2ria del Pr\xc3\xb2xim Orient Antic a la Fundaci\xc3\xb3 Arqueol\xc3\xb2gica Clos, Museu Egipci de Barcelona. Tamb\xc3\xa9 ha estat professor d\'hebreu a l\'Associaci\xc3\xb3 de Relacions Culturals Catalunya-Israel (1992-98) i a la Universitat de Girona (1995). Durant els anys 1995 i 1996 va ser el traductor oficial del consolat d\'Israel a Barcelona. Ha participat en el Projecte Manumed de la Uni\xc3\xb3 Europea (2000-2004) per a la catalogaci\xc3\xb3 a les biblioteques dels manuscrits \xc3\xa0rabs i sirians dels pa\xc3\xafsos de la riba sud de la Mediterr\xc3\xa0nia, amb missions actives a Alep i Damasc. Ha adaptat llibrets d\'\xc3\xb2pera barroca per a la Reial Companyia \xc3\x92pera de Cambra de Barcelona. Entre l\'any 2004 i el 2015 va treballar com a documentalista i dramaturg a la Fundaci\xc3\xb3 Centre Internacional de M\xc3\xbasica Antiga, de Jordi Savall, de la qual n\'\xc3\xa9s vocal._NEWLINE_Va ser director de l\'Institut Ramon Llull. Forma part del grup de poetes conegut com els "Imparables".'